Na osnovu člana 40 stav 1 Zakona o državnoj imovini (“Službeni list CG“, broj 21/09 i 44/10), Uredbe o prodaji i davanju u zakup stvari u državnoj imovini (“Službeni list CG”, broj 44/11) i Odluke Odbora direktora broj 001-2804 od 18.05.2021. godine, Akcionarsko društvo za uslužne djelatnosti u vazdušnom saobraćaju “Aerodromi Crne Gore” objavljuje

**JAVNI POZIV**

**za dostavljanje ponuda za davanje u zakup poslovnih prostora**

 **na aerodromima „Podgorica“ i „Tivat“ radi postavljanja bankomata i info štandova**

**1. Zakupodavac**:

* Akcionarsko društvo za uslužne djelatnosti u vazdušnom saobraćaju ,,Aerodromi Crne Gore“

 **2. Predmet javnog poziva**

Predmet javnog poziva je davanje u zakup, putem prikupljanja ponuda, poslovnih prostora na aerodromima „Podgorica“ i „Tivat“ radi postavljanja bankomata i info štandova.

**Rok zakupa**

* **Partija 1**

Rok trajanja zakupa je 12 mjeseci s mogućnošću produženja na dodatnih 12 mjeseci, a najduže 5 godina ukupno.

* **Partija 2**

Rok trajanja zakupa je 90 dana.

**3. Način plaćanja**

Fakturisanje po osnovu zakupa vršiće se na mjesečnom nivou, uz obavezu plaćanja u roku od 15 dana od dana fakturisanja.

**4. Sadržina ponude**

* Tačan naziv, sjedište i kontakte ponuđača;
* Potvrdu o registraciji - Izvod iz Centralnog registra privrednih subjekata Poreske uprave, u formi originala ili ovjerene kopije;
* Finansijsku ponudu za zakup prostora, sa jasno navedenim prostorom za koji se podnosi ponuda za zakup sa ponuđenom cijenom;
* Bezuslovna i na prvi poziv bez prava protesta naplativa bankarska garancija u iznosu od 200,00 Eur po prostoru, koja predstavlja garanciju u slučaju da izabrani ponuđač ne zaključi ugovor iz osnova ovog javnog poziva odnosno povuče svoju ponudu prije donošenja odluke o dodjeli ugovora.

Važnost garancije 30 dana od dana javnog otvaranja ponuda;

* Izjava Ponuđača da pristaje na sve uslove predviđene Javnim pozivom.

**Napomena: Dokazi moraju biti dostavljeni u originalu ili ovjerenoj kopiji, ne stariji od 6 mjeseci i na jeziku koji je u službenoj upotrebi u Crnoj Gori.**

**5. Predmet zakupa**

**Partija 1**

Poslovni prostori za postavljanje bankomata

1. Prostor na aerodromu Podgorica, lociran u terminalnoj zgradi/P-B1 od 2m2/ - landside (otvorena zona za putnike, u južnom dijelu centralnog hola), za postavljanje jednog bankomata, minimalna cijena po m2 116,00€ + PDV + pausal u iznosu od 32% visine mjesečne zakupnine.
2. Prostor na aerodromu Podgorica, lociran u terminalnoj zgradi /P-B2 od 2m2/ – landside (otvorena zona za putnike, u južnom dijelu centralnog hola), za postavljanje jednog bankomata, minimalna cijena po m2 116,00€ + PDV + pausal u iznosu od 32% visine mjesečne zakupnine.
3. Prostor na aerodromu Tivat, lociran u ulaznom holu terminala 1, između dva reda kliznih vrata za postavljanje jednog bankomata/ T-B1 od 2m2/, minimalna cijena po m2 116,00€ + PDV + pausal u iznosu od 32% visine mjesečne zakupnine.
4. Prostor na aerodromu Tivat, lociran u ulaznom holu terminala 1, između dva reda kliznih vrata za postavljanje jednog bankomata /T-B2 od 2m2/, minimalna cijena po m2 116,00€ + PDV + pausal u iznosu od 32% visine mjesečne zakupnine.

**Partija 2**

Poslovni prostori za postavljanje info štandova:

1. Prostor na aerodromu Podgorica u terminalnoj zgradi /P-IŠ1 od 2m2/ - landside (otvorena zona za putnike,u centralnom holu), za postavljanje jednog info štanda, minimalna cijena po m2 100,00€ + PDV.
2. Prostor na aerodromu Podgorica u terminalnoj zgradi /P-IŠ2 od 2m2/ - landside (otvorena zona za putnike,u centralnom holu), za postavljanje jednog info štanda, minimalna cijena po m2 100,00€ + PDV.
3. Prostor na aerodromu Tivat /T-IŠ1 od 2m2/ desni ugao ispred glavnog ulaza u odlazni hol - landside za postavljanje jednog info-štanda, minimalna cijena po m2 100,00€ + PDV.

**Napomena: Ponuđač svojom ponudom može učestvovati za jedan ili više prostora, s tim što se podrazumijeva da ponuda mora sadržati finansijski dio ponude i bankarsku garanciju za svaki od prostora pojedinačno.**

**Ponuda koja se podnosi za više prostora a ne sadrži finansijski dio ponude za svaki od prostora cijeniće se kao neispravana.**

**Dodatno, napomena za Partiju 1:**

**- Ponuđač može svojom ponudom učestvovati za jedan ili više prostora u okviru Partije.**

**- Isti ponuđač može biti izabran za samo jedan prostor na jednom aerodromu ( P-B1 ili P-B2 odnosno T-B1 ili T-B2 ), i to za onaj prostor za koji je podnio najpovoljniju ponudu.**

**6. Posebni uslovi**

 **za Partiju 1**

 Izabrani ponuđači su dužni da, prilikom zaključenja ugovora o zakupu, dostave bezuslovnu i na prvi poziv bez prava protesta naplativu bankarsku garanciju u visini ukupne tromjesečne vrijednosti zakupa koji je predmet ugovora, kao garanciju za uredno ispunjenje ugovornih obaveza.

Rok za postavljanje bankomata ne može biti duži od 30 dana od dana zaključivanja ugovora.

**za Partiju 2**

Izabrani ponuđači su dužni da, prilikom zaključenja ugovora o zakupu, dostave bezuslovnu i na prvi poziv bez prava protesta naplativu bankarsku garanciju u visini ukupne jednomjesečene vrijednosti zakupa koji je predmet ugovora, kao garanciju za uredno ispunjenje ugovorenih obaveza.

Rok za postavljanje info-štandova ne može biti duži od 15 dana od dana zaključivanja ugovora.

**7. Ostali uslovi**

* **Partija 1**
* Svi troškovi koji nastaju u vezi postavljanja bankomata padaju na teret Zakupca.
* Dostava bankomata, postavljanje, priključenje na električnu mrežu, održavanje i servis obaveza je i trošak na teret zakupca, kao i troškovi osiguranja aparata i osiguranja od odgovonosti prema trećim licima, te troškovi demontaže aparata, njegovog uklanjanja, odvoza i dovođenje prostora u prvobitno stanje nakon prestanka ugovora o zakupu.
* U slučaju adaptacije, sanacije i drugih zahvata u objektu u kome su postavljeni aparati, Zakupodavac zadržava pravo da na trošak zakupca zatraži privremeno uklanjanje uređaja iz objekta, bez prava zakupca na povraćaj uloženih sredstava po tom osnovu niti bilo kakvu naknadu.
* Zakupac garantuje za tehničku ispravnost aparata, koje je dužan predočiti Zakupodavcu na njegov zahtjev.
* Sva eventualna oštećenja aparata, krađe i ostali rizici idu na teret Zakupca, kao i potpuna odgovornost prema korisnicima istog za nastale štete u vezi s rukovanjem, korišćenjem i radom aparata, te je isključena svaka odgovornost Zakupodavca prema Zakupcu i svim trećim licima u vezi sa navedenim.
* Izjava Ponudjača da je odgovoran za redovno održavanje i ispravnost aparata, te da će sve eventualne kvarove otkloniti najkasnije u roku od 7 dana od dana prijavljivanja kvara.
* Tehničke specifikacije aparata koje sadrže dimenzije i podatke o namjeni aparata.
* Partija 2
* Svi troškovi koji nastaju u vezi dostave, postavljanja, demontaže info štandova padaju na teret Zakupca.
* Sva eventualna oštećenja štanda, krađe i ostali rizici idu na teret Zakupca, kao i potpuna odgovornost prema trećim licima, te je isključena svaka odgovornost Zakupodavca prema Zakupcu i svim trećim licima u vezi sa navedenim.
* Tehničke karakteristike info-štanda , sa dimenzijma.

**8. Ispravnost ponude**

Ponude koje ne ispunjavaju utvrđene uslove cijeniće se kao neispravne.

**9. Kriterijum za izbor ponude**

Kriterijum za izbor najpovoljnije ponude za zakup prostora u navedene svrhe je najveća ponuđena cijena.

Ukoliko dva ili više ponuđača za isti prostor ponude isti iznos cijene zakupa, odabir ponuđača će se izvršiti žrijebanjem

**10. Dostavljanje ponuda**

Ponude se dostavljaju neposredno na arhivu Aerodroma Podgorica, adresa ”Aerodromi Crne Gore” AD Podgorica, Aerodrom Podgorica, 81000 Podgorica, najkasnije do 01.06.2021. godine, do 12,00 časova.

Ponude se dostavljaju u zatvorenoj koverti koja sadrži naznake „**Ponuda po javnom pozivu za zakup poslovnih prostora radi postavljanja bankomata i info štandova**“, **NE OTVARAJ PRIJE JAVNOG OTVARANJA PONUDA.**

Javno otvaranje ponuda izvršiće se 01.06.2021. godine ,sa početkom u 12:30 časova u prostorijama Aerodroma Podgorica, i istom mogu prisustvovati ovlašćeni predstavnici ponuđača ili njihovi punomoćnici uz priloženo ovjereno punomoćje, o čemu se ovim putem obavještavaju ponuđači, pa im se druga obavještenja neće slati.

Neblagovremene ponude se neće razmatrati.

**11. Odlučivanje o izboru ponuđača**

Definitivan odabir najpovoljnijeg ponuđača biće izvršen najkasnije u roku od 15 dana od dana javnog otvaranja ponuda. Svaki ponuđač ima pravo prigovora na Odluku o izboru najpovoljnijeg ponuđača Komisiji u roku od 5 dana od dana dobijanja obavještenja o rezultatima Javnog poziva

Odluka Komisije na prigovor je konačna.

Nakon isteka roka za podnošenje prigovora odnosno kada odluka o izboru postane konačna, pristupiće se proceduri zaključivanja ugovora sa odabranim ponuđačem.

Ukoliko izabrani Ponuđač ne zaključi ugovor u roku od 8 dana od dana dostavljanja istog ili uz potpisani ugovor ne dostavi garanciju za dobro izvršenje ugovora, Zakupodavac može da zaključi ugovor sa sljedećim najpovoljnijim ponuđačem.

**12.** **Kriterjum za izbor najpovoljnije ponude**

Najveća ponuđena cijena 100 bodova

**13. Ostale informacije**

Ovlašćeno lice za sve dodatne informacije – Mia Kraljević Ćalasan, Služba za marketing /tel. 020/444-256 svakim radnim danom od 7 do 14 časova.

 „Aerodromi Crne Gore“ AD zadržava pravo da:

* izabere ponuđača i zaključi ugovor o zakupu ukoliko po javnom pozivu pristigne makar jedna ispravna ponuda;
* naplati bankarsku garanciju koja predstavlja garanciju u slučaju da izabrani ponuđač ne zaključi ugovor iz osnova ovog javnog poziva odnosno povuče svoju ponudu prije donošenja odluke o dodjeli ugovora i pristupi proceduri zaključenja ugovora sa sljedećim najpovoljnijim ponuđačem;

 **“Aerodromi Crne Gore” AD Podgorica**